Source: https://debrecen.offmedia.hu/helyi/a-kuria-szerint-rendben-voltak-a-hortobagyi-szerzodesek
Timestamp: 2019-03-23 17:10:29
Document Index: 2315305

Matched Legal Cases: ['Kúria ', 'Kúria ', 'bíróság ', 'bíróság ', 'Kúria ', 'bíróság ']

Off Média - Helyi - A Kúria szerint rendben voltak a hortobágyi szerződések
MTI- 2016.10.01. 10:01
A Kúria is helybenhagyta a Debreceni Ítélőtábla korábbi jogerős határozatát arról, hogy a Hortobágyi Nemzeti Park (HNP) nem sértett jogszabályt két vitatott haszonbérleti szerződés megkötésekor - közölte Kovács Zita, a HNP igazgatója.
A táblabíróság mindkét esetben megállapította, hogy a Hortobágyi Nemzeti Park Igazgatóság és a nyertes pályázó, a pályázati eljárás és a szerződéskötés során nem sértett, nem került meg jogszabályt, a megkötött haszonbérleti szerződések nem ütköznek a jó erkölcsbe.
A legfelsőbb bírói testület mint felülvizsgálati bíróság megállapította, hogy a Debreceni Ítélőtábla jogerős ítélete szabályosan és helytállóan foglalt állást a Hortobágyi Nemzeti Park Igazgatóság által lefolytatott haszonbérleti eljárás és annak nyomán megkötött haszonbérleti szerződés érvényességére nézve. A Kúria döntése ellen nincs jogorvoslati lehetőség, az véglegesen jogerőre emelkedett.
Kánai Edina, a HNP sajtóreferense elmondta, hogy a haszonbérleti szerződésekkel kapcsolatban még egy ügy van bíróság előtt, abban október közepén várható ítélet.
Mellnagyobbítás és botox: tévedés, hogy adómentesek lennének